สมคิดยันซ้ำไม่ขึ้นภาษีแวต
รองนายกออกมายืนยันอีกครั้งว่ารัฐบาลไม่มีแผนปรับเพิ่มขึ้นภาษีแวต ขณะที่กระทรวงการคลังเตรียมเสนอขยายเวลาการลดภาษีแวตออกไปอีก 1 ปี
10 มี.ค. 2560

รองนายกออกมายืนยันอีกครั้งว่ารัฐบาลไม่มีแผนปรับเพิ่มขึ้นภาษีแวต ขณะที่กระทรวงการคลังเตรียมเสนอขยายเวลาการลดภาษีแวตออกไปอีก 1 ปีนายสมคิด จาตุศรีพิทักษ์ รองนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี ไม่เคยบอกว่าจะปรับเพิ่มภาษีมูลค่าเพิ่ม (แวต) เพราะตอนนี้เศรษฐกิจกำลังฟื้นตัว ยังไม่ใช่จังหวะเวลาจะปรับเพิ่มขึ้นภาษีแวตในขณะนี้นอกจากนี้ ประเทศไทยไม่มีปัญหาเรื่องรายได้ เนื่องจากยังมีช่องว่างกู้เงินได้อีกมาก เพราะสัดส่วนหนี้สาธารณะอยู่ที่ประมาณ 44% ของจีดีพี ต่ำกว่ากรอบความยั่งยืนทางการคลังที่กำหนดไว้ 60% ของจีดีพี ขณะเดียวกันรัฐบาลยังได้ทำโครงการรัฐร่วมทุนกับเอกชน หรือ PPP เพื่้อลดภาระงบประมาณและเงินกู้ของประเทศด้านนายอภิศักดิ์ ตันติวรวงศ์ รมว.คลัง กล่าวว่า รัฐบาลไม่มีแผนประเพิ่มขึ้นภาษีแวต โดยกระทรวงการคลังจะเสนอให้มีการขยายเวลาการลดภาษีแวตจาก 10% เป็น 7% ซึ่งจะสิ้นสุดในวันที่ 30 ก.ย. 2560 นี้ ออกไปอีก 1 ปี เพื่อสนับสนุนการขยายตัวของเศรษฐกิจอย่างต่อเนื่อง